Diari Oficial de la Generalitat Valenciana


Sumari del DOGV 1638, del 08-10-1991 (1991/822822)

RESOLUCIÓ de 16 de setembre de 1991, del Director General d'Ordenació i Innovació Educativa, per la qual es modifiquen determinats aspectes de la Resolució de 5 d'abril de 1991, per la qual es convoca a la celebració de les proves d'avaluació d'ensenyaments no escolaritzats per a l'obtenció del títol de Formació Professional de Primer Grau (Tècnic Auxiliar).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1638

Data del DOGV
:   08-10-1991

Secció del DOGV
:   ALTRES DISPOSICIONS

Número del document
:   1991/822822


Data del document
:   16-09-1991

Organisme emissor
:   Conselleria de Cultura, Educació i Ciència

Tipus de document
:   Resolució

RESOLUCIO de 16 de setembre de 1991, del Director General d'Ordenació i Innovació Educativa, per la qual es modifiquen determinats aspectes de la Resolució de 5 d'abril de 1991 per la qual es convoca a les proves d'avaluació d'ensenyaments no escolaritzats per a l'obtenció del títol de Formació Professional de Primer Grau (Tecnic Auxiliar).  
Mitjançant la Resolució d'aquesta direcció general de 5 d'abril de 1991 (DOGV del dia 19) es va convocar a les proves d'avaluació d'ensenyaments no escolaritzats per a l?obtenció del títol de tècnic auxiliar de Formació Professional de Primer Grau, establint el calendari de cada una de les convocatòries corresponents a enguany.  
Amb les experiències recollides durant la celebració de les proves de la primera convocatòria i per tal de millorar el seu funcionament s'ha estimat convenient adequar determinats aspectes de l'anterior resolució a les noves circumstàncies que s'han presentat, per tot això resolc:  
Primer  
Les proves corresponents a la segona convocatòria, prevista en la Resolució de 5 d'abril de 1991 d'aquesta direcció general, es faran els dies 25, 26 i 27 de novembre.  
Segon  
L?apartat quart de la mateixa resolució queda redactat com segueix:  
Cada Servei Territorial de Cultura i Educació, a suggeriment de la Inspecció Educativa corresponent, proposarà a la Direcció General d'Ordenació i Innovació Educativa, almenys 7 dies hàbils abans de l?obertura del termini d?inscripció, els Instituts de Formació Professional de la Conselleria de Cultura, Educació i Ciència on es podran efectuar les inscripcions, fent constar en cada cas les professions que cal avaluar. En cap cas s'obrirà termini d'inscripció per a la realització de proves corresponents a professions, reglades o experimentals, que no s'impartesquen en la Comunitat Valenciana.  
S'entendrà acceptada la proposta, si no hi ha una notificació en contra, almenys 4 dies hàbils abans de la data inicial del termini d?inscripció.  
Tercer  
El darrer paràgraf de l'apartat seté queda redactat de la forma següent:  
Les mestresses de cosa i les empleades domèstiques, així com aquelles persones que, pel caràcter específic de la seua activitat, tinguen impossibilitat de presentar la certificació corresponent, justificaran l'activitat laboral de la forma que estableix la Resolució de 5 d'agost de 1977 (BOE del 27) de la Direcció General d'Ensenyament Mitjà o mitjançant qualsevol altre document que considere la comissió avaluadora. Així mateix es considera vàlida l'activitat laboral realitzada als tallers d'institucions penitenciàries, sent suficient la certificació expedida per les autoritats del centre penitenciari.  
Quart  
L?apartat onze de la resolució esmentada queda redactat de la manera següent:  
Dins del 7 dies següents a l?últim del termini d'inscripció, els directors territorials comunicaran als instituts les comissions avaluadores designades, els alumnes que hauran d'examinar-se i el lloc on cadascuna haurà d'actuar.  
Aquestes llistes es faran públiques en els Serveis Territorials de Cultura i Educació i en cada un dels instituts receptors d'inscripcions, almenys 5 dies abans del començament de les proves.  
Tret dels casos autoritzats pel director territorial en cadascú dels instituts designats es realitzaran només les proves corresponents a les professions que en aquest s'hi impartesquen.  
València, 16 de setembre de 1991. - El Director General d'Ordenació i Innovació Educativa: Baltasar Vives i Moncho.